Báyìí ni mo sọ̀rọ̀ dídùn ṣùgbọ́n síbẹ̀síbẹ̀ èsì ehoro tún lòdì sí ìrètí mi. Ó dáhùn ó sì wí pé: Ọ̀rọ̀ tí o sọ rọ̀ bí ọ̀gẹ̀dẹ̀ pupa kò fẹ́ èsì tí ó le bí òkúta dídán inú omi. Ọ̀rọ̀ rẹ wù mí, ìwọ ọkùnrin yìí, bí kò bá sí ṣe iṣẹ́ tí wọ́n rán mi ni, èmi ìbá dúró tì ọ́ níhìn-ín, èmi ìbá sì sa ipá dé góńgó, èmi ìbá rí i pé ìwọ sọ̀kalẹ̀ níbi tí ìwọ dúró téńté sí lórí igi. Ṣùgbọ́n máṣe jẹ́ kí ọ̀rọ̀ yìí bà ọ́ lọ́kàn jẹ́, nítorí àwọn ẹlòmíràn ń bọ̀ lẹ́hìn mi, bẹ́ẹ̀ ni bí ìwọ kò bá fi ọ̀rọ̀ rẹ jáfara tí ìwọ ń wí fún àwọn ẹni tí ń kọjá, nǹkan náà kò ní pẹ́ bọ́ sí i. Ṣùgbọ́n mo bẹ̀ ọ́ lọ́pọ̀lọpọ̀, máṣe dà bí àwọn aláìmóye ènìyàn, tí wọ́n jẹ́ ọlọ́gbọ́n lójú ara wọn tí wọn kì í fi ọ̀rọ̀ wọn lọ ènìyàn, àwọn wọn-ọnnì a fi aṣọ bo ìwèrèpè mọ́ra, ọ̀rọ̀ burúkú a fi ara mọ́ wọn tímọ́-tímọ́, nígbà ti wọn bá sì ń rẹ́rìn-ín lójú àwọn ọmọ aráyé báyìí, ìbànújẹ́ a fẹ̀hìn tí lórí àga ní ibi kọ́lọ́fín inú wọn.
Bayii ni mo soro didun sugbon sibesibe esi ehoro tun lodi si ireti mi. O dahun o si wi pe: Oro ti o so ro bi ogede pupa ko fe esi ti o le bi okuta didan inu omi. Oro re wu mi, iwo okunrin yii, bi ko ba si se ise ti won ran mi ni, emi iba duro ti o nihin-in, emi iba si sa ipa de gongo, emi iba ri i pe iwo sokale nibi ti iwo duro tente si lori igi. Sugbon mase je ki oro yii ba o lokan je, nitori awon elomiran n bo lehin mi, bee ni bi iwo ko ba fi oro re jafara ti iwo n wi fun awon eni ti n koja, nnkan naa ko ni pe bo si i. Sugbon mo be o lopolopo, mase da bi awon alaimoye eniyan, ti won je ologbon loju ara won ti won ki i fi oro won lo eniyan, awon won-onni a fi aso bo iwerepe mora, oro buruku a fi ara mo won timo-timo, nigba ti won ba si n rerin-in loju awon omo araye bayii, ibanuje a fehin ti lori aga ni ibi kolofin inu won.